Tasekla taqbaylit si tsekliwin n umaḍal i d-yeddan s timawit acḥal n leqrun, ɣas akka, tesɛa azal d ameqran ɣer yimawlan-is i tt-id-yettawin, axaṭer teččur d lemɛani, tesɛa tawuri tameqrant di tmetti am: timucuha, inzan d lemɛun,ccnawi n yimahilen, mebla ma nettu tamedyazt, i yeṭṭfen amḍiq amenzu gar tewsatin-agi n tsekla, imi mačči d menwala i tt-idyettawin, tewzen, teččur d lemɛani lqayen.